Благоевградски вратар пипна COVID - 19
Коментари 0 / Видяна 1054
В отбора на столичния “Септември” има заразен футболист с коронавирус и това е роденият в Благоевград вратар Филип Димитров.
Втородивизионният тим с най-солидна диаспора от орлета стана поредният, в който върлува Ковид-19.
“Ръководството на ПФК Септември-София иска да Ви информира, че от започване на тренировъчен процес на 8 юни до момента в рамките на един месец всички играчи, спортно-технически щаб и служители в клуба преминаха на 3 PCR теста и на 3 бързи.
За нас здравето на нашите служители и техните семейства винаги е било приоритет.
Една от пробите на стража на септемврийци Филип Димитров се оказа положителна.
В началото на тази седмица всички играчи, треньори и лица, свързани организационно с представителния отбор, повториха своите тестове и за наше голямо спокойствие резултатите на всички останали са отрицателни“, заявиха от клуба, откъдето уточняват, че заболелият не проявява никакви симптоми на вируса, и потвърждават напускането му в посока съименниците от Симитли след края на настоящата кампания.
11.08.2020 00:47 16878 0
10.08.2020 17:32 3136 0
12.08.2020 09:34 2472 0
13.08.2020 10:40 1480 0
13.08.2020 09:41 1138 0
10.08.2020 15:40 1078 0